《游建州陶园和渊明拟古八首 其四》
明代·郑善夫

群山积莽苍，莽苍当座隅。万木忻适所，境幽郁以舒。

细雾宿阴忻，丛菉亭广庐。东山抱远志，栗里赋閒居。

浮荣曷足縻，三径不可芜。岁华日向晚，吾道乃晏如。

作者简介：（1485—1523）福建闽县人，字继之，号少谷。弘治十八年进士。授户部主事，榷税浒墅。愤嬖幸用事，弃官归。正德中，起礼部主事，进员外郎。谏南巡，受廷杖，力请归。嘉靖初，以荐起为南京吏部郎中，途中病死。工画善诗。有《少谷集》、《经世要谈》。